Septuaginta Apostoli
Septuaginta vel septuaginta duo apostoli fuerunt discipuli Iesu. 

Tantum in Evangelio secundum Lucam (Lc 10,1-24) memoratur Iesum septuaginta (sive septuaginta duos) elegisse et binos emisisse, ut bonum nuntium ("evangelium") promulgarent. In ecclesia occidentali discipuli appellari solent, cum in Ecclesiis Orthodoxis apostoli vocantur.

Eventus in Ecclesiis Orthodoxis Synaxis septuaginta apostolorum appellatur, die 4 Ianuarii celebratur. Dies festivi singulorum discipulorum sive apostolorum per totum annum distributi sunt.

Analysis 

Lc 10,1-24 est unica horum discipulorum mentio in Bibliis. Numerus septuaginta in manuscriptis traditionis Alexandrinae (sicut in Codice Sinaitico) et Caesariensis, sed septuaginta duo in plurimis aliis (Alexandrinis et Romanis) textibus invenitur. Numerus forsitan a septuaginta nationibus in Gen 10 (et multis aliis locis biblicis) deductus est, septuaginta duo ab interpretibus Septuagintae in Aristeae Ad Philocratem epistula. Hieronymus pro Vulgata versione numerum septuaginta duo elegit.

Index septuaginta apostolorum 
Sunt varii per saecula indices, nullus eorum fide historica dignus. Eusebius Caesariensis talem indicem plane excludit et solos Barnabam, Sosthenen, Kephan , Matthiam, Thaddaeum et Iacobum Iustum cognoscit.
Hic index Demetrium de Rostov sequitur.

Multi discipulorum etiam alias noti sunt, ut puta Evangelistae Marcus et Lucas.

 Iacobus Iustus, frater Domini dictus, primus episcopus Hierosolymitanus
 Marcus, evangelista, episcopus Alexandriae
 Lucas, evangelista
 Kleopas
 Simeon, secundus episcopus Hierosolymitanus
 Barnabas, episcopus Mediolanensis
 Ioseph Barsabbas, dictus Iustus, episcopus Eleutheropoleos in Palaestina
 Thaddaeus Edessensis
 Ananias, episcopus Damascenus
 Stephanus, unus e septem diaconis Actuum Apostolorum et primus martyr
 Philippus, dictus evangelista, unus e septem diaconis, episcopus Trallensis in Asia Minore
 Prochorus, unus e septem diaconis, episcopus Nicomediae in Bithynia
 Nicanor, unus e septem diaconis
 Timon, unus e septem diaconis
 Parmenas, unus e septem diaconis
 Timotheus, episcopus Ephesinus
 Titus, episcopus Gortynae in Creta
 Philemon, episcopus Gazae
 Onesimus
 Epaphras, episcopus Colossensis
 Archippus, episcopus Colossensis
 Silas, episcopus Corinthius
 Silvanus
 Crescens
 Crispus Chalcedonensis, episcopus Aeginae
 Epaenetus, episcopus Carthaginiensis
 Andronicus Pannonicus, episcopus Pannoniae
 Stachys Apostolus, episcopus Byzantii
 Amplias, episcopus Diospoleos
 Urbanus Macedo, episcopus Macedoniae
 Narcissus Atheniensis, episcopus Atheniensis
 Apelles, episcopus Heraclei
 Aristobulus, episcopus Britanniae
 Herodion, episcopus Patrarum
 Agabus, dictus propheta
 Rufus Thebanus, episcopus Thebanus
 Asyncritus, episcopus Hyrcaniae in Asia Minore
 Phlegon, episcopus Marathonius
 Hermas, episcopus Philippensis
 Parrobus, episcopus Pottolensis
 Hermes, episcopus Dalmatiae
 Linus, secundus episcopus Romanus
 Gaius, episcopus Ephesinus
 Philologus, episcopus Sinopensis
 Lucius Cyrenaeus, episcopus Laodiceae in Syria
 Iason, episcopus Tarsiensis
 Sosipater, episcopus Iconii
 Olympas
 Tertius, scriba Pauli Tarsiensis episcopus Iconii
 Erastus, episcopus Caesariensis Philippi
 Quartus, episcopus Beryti
 Euodius, episcopus Antiochenus
 Onesiphorus, episcopus Cyrenarum
 Clemens, episcopus Sardensis
 Sosthenes, episcopus Colophonensis
 Apollos, episcopus Caesareae Maritimae
 Tychicus, episcopus Colophonensis
 Epaphroditus, episcopus Hadriacensis
 Carpus, episcopus Beroeae in Macedonia
 Quadratus Atheniensis, episcopus Athenarum
 Ioannes Marcus, episcopus Bybli
 Zenas, advocatus et episcopus Diospoleos
 Aristarchus, episcopus Apameae in Syria
 Pudens
 Trophimus
 Marcus, episcopus Apolloniae
 Artemas, episcopus Lystrae
 Priscilla et Aquila, episcopus Heracleiae
 Fortunatus
 Achaicus 
 Dionysius Areopagita, episcopus Atheniensis
 Simeon, dictus Niger

Notae

Quellen 
 Jürgen Dummer, Dorotheos v. Tyros (II), LThK Bd. 3, Sp. 349, Freiburg 1995
 Peter Hauptmann, Dimitrij, Metropolit v. Rostov, LThK Bd. 3, Sp. 234, Freiburg 1995

Evangelium secundum Lucam
Iesus
Personae Novi Testamenti
Canonizatio